Diari Oficial de la Generalitat Valenciana


Sumari del DOGV 9320, del 19-04-2022 (2022/2894)

RESOLUCIÓ de 28 de febrer de 2022, del director general de Qualitat i Educació Ambiental, per la qual es formula informe d'impacte ambiental del Projecte de construcció del sistema de depuració mitjançant sistema de bioreactors de membrana (Mbr), dels sectors H-2, Pau-18, Asomada Norte i Asomada Sur del PGMOU, del terme municipal d'Orihuela. Expedient (1663502) 122/7934-BLS.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9320

Data del DOGV
:   19-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2894


Data del document
:   28-02-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Orihuela
    * impacte ambiental

RESOLUCIÓ de 28 de febrer de 2022, del director general de Qualitat i Educació Ambiental, per la qual es formula informe d'impacte ambiental del Projecte de construcció del sistema de depuració mitjançant sistema de bioreactors de membrana (Mbr), dels sectors H-2, Pau-18, Asomada Norte i Asomada Sur del PGMOU, del terme municipal d'Orihuela. Expedient (1663502) 122/3206-JIT. [2022/2894]  
  
  
«Informe d'impacte ambiental  
Expedient: (1663502) 122/4278-EIO.  
Títol: Construcció del sistema de depuració mitjançant sistema de bioreactors de membrana (Mbr), dels sectors H-2, Pau-18, Asomada Norte i Asomada Sur del PGMOU.  
Titular: Agrícola del Segura, SA.  
Òrgan substantiu: Ajuntament d'Orihuela (exp. 7009/2014, planejament).  
Localització: terme municipal d'Orihuela (Alacant).  
  
Antecedents  
Consten antecedents del projecte dels expedients d'avaluació ambiental següents:  
1. Declaració d'impacte ambiental, de 28 de maig de 2003, de l'expedient 224/02-AIA, de l'homologació i pla parcial del sector Asomada Sur, que forma part d'una actuació urbanística a major escala que agrupa els sectors H-2, PAU-18, PAU-19, Asomada Norte i Asomada Sur.  
  
2. Estimació d'impacte ambiental, de 26 d'abril de 2010, de l'expedient 188/09-AIA, del Projecte d'estació depuradora d'aigües residuals dels sectors H-2, PAU 18, Asomada Norte i Asomada Sur, promoguda per Agrícola del Segura, SA.  
3. Informe de la Subdirecció General d'Avaluació Ambiental i Territorial, de 28 d'octubre de 2014, de l'expedient 205/14-AMB, emés en relació amb els canvis introduïts per al projecte de l'EDAR inicial, on conclou que atesa l'entitat dels canvis introduïts calia emetre un nou pronunciament ambiental, i això requeria, així mateix, nova documentació ambiental addicional per a poder emetre aquest pronunciament.  
  
4. Resolució complementària de 2 d'abril de 2015, de l'expedient 188/09-AIA, relativa a la modificació del projecte d'estació depuradora d'aigües residuals procedents dels sectors H-2, PAU 18, Pau 19 i Asomada Norte i Asomada Sur.  
  
Tramitació administrativa  
El 20 de juliol de 2020 té entrada un escrit de l'Ajuntament d'Orihuela on es remet documentació del projecte modificat i ho relaciona amb l'expedient 188/09-AIA que figura com a antecedent, a fi que l'òrgan ambiental determine el tràmit d'avaluació ambiental que li corresponga.  
El 27 d'abril de 2021, l'òrgan ambiental informa que l'expedient es troba sotmés a avaluació d'impacte ambiental simplificada, atés que està entre els casos establits en l'article 7.2.c, de la Llei 21/2013, d'avaluació ambiental, i formula el requeriment de la documentació establida per a això en l'article 45 de l'esmentada llei.  
  
En el document ambiental consten informes de l'EPSAR referits a les successives modificacions del projecte, i l'últim és el datat el 25 de novembre de 2020, així com l'informe del promotor on respon a les consideracions indicades en aquest de data 20 d'abril de 2021.  
  
En aquesta avaluació no s'han realitzat consultes, en considerar vàlids els informes obtinguts en els expedients anteriorment indicats i la documentació que consta en l'expedient. La informació continguda en l'expedient aporta elements de judici suficients per a continuar el procediment d'avaluació d'impacte ambiental simplificada.  
  
  
  
Criteris ambientals  
Per a l'emissió d'aquest informe d'impacte ambiental, de conformitat amb l'article 47 de la Llei 21/2013, s'han tingut en compte els criteris de l'annex III d'aquesta.  
Característiques del projecte  
El projecte planteja la modificació del tipus del sistema de tractament previst en l'avaluació d'impacte realitzada per a l'expedient 188/09-AIA i la seua resolució complementària.  
Els canvis successius que s'han plantejat per al projecte des de l'inicial plantejat per a 10.000 habitatges aproximadament (7.500 m³/dia), previstes en els sectors esmentats s'exposen a continuació:  
La parcel·la reservada tenia una superfície de 9.268 m² i, segons el projecte, la instal·lació constava de tres línies de tractament d'aigües residuals amb capacitat de tractament de 2.500 m³/d cadascuna d'aquestes.  
Posteriorment, en 2014, i per necessitats d'ajustar la instal·lació a la demanda real del desenvolupament urbanístic, l'agent urbanitzador va proposar un canvi en el disseny de la depuradora consistent fonamentalment en la variació del sistema de depuració; opció per un sistema de depuració mitjançant biodiscos en comptes de sistema de membranes i alhora reduint sensiblement la seua capacitat, i el plantejament d'un cabal de disseny inicial de 300 m³/dia (360 m³/dia de capacitat màxima per cadascuna de les nou línies, en total 3.240 m³/dia) però amb un sistema modulable que permetera la progressiva ampliació.  
Després de l'oportuna tramitació, aquesta proposta va ser acceptada als efectes ambientals mitjançant la Resolució complementària d'estimació d'impacte ambiental de 2 d'abril de 2015.  
Actualment, s'han construït i estan en funcionament dos dels mòduls CBR plantejats, corresponents a una capacitat de tractament de 600/720 m³/dia, a l'empara d'aquesta resolució.  
El nou projecte recupera la tecnologia i els processos inicialment previstos per a l'actuació (el principal és el tractament biològic mitjançant reactor de membranes d'ultrafiltració), amb un cabal inferior a l'inicialment previst (5.000 m³/dia davant dels 7.500 m³/dia del projecte original) i s'han respectat i/o millorat les mesures preventives davant dels eventuals impactes ambientals de la instal·lació (olors, sorolls, intrusió visual, etc.).  
No obstant això, indica que és procedent efectuar una actualització d'aquests continguts, atés el temps transcorregut i a fi de reflectir les característiques finalment adoptades en el disseny i en la definició de les obres projectades i les accions derivades, malgrat la similitud a les inicialment considerades.  
Els paràmetres de disseny i la capacitat proposats en el projecte de modificació són els següents:  
  
  
 Fase 1: dues línies  
(només una completa) Fase 2: completar la resta d'equipament Fase 3:  
 tercera línia  
Cabal de disseny 1.700 m³/d 3.300 m³/d 5.000 m³/d  
Capacitat 15.583 hl 30.250 hl 45.834 hl  
Cabal mitjà 208,3 m³/dia  
Cabal màxim  
pretractament 625 m³/h  
Cabal màxim  
tractament  
biològic 208,3 m³/h  
DBO5 mitjana diària 550 mg/l  
SST 330 mg/l  
Nitrogen total 100 mg/l  
DQO 900 mg/l  
  
  
  
La qualitat de l'aigua tractada haurà de complir els paràmetres mínims següents:  
  
DBO5 25 mg/l  
SS 20 mg/l  
DQO 125 mg/l  
Nitrogen total 20 mg/l  
N\_NO3 12 mg/l  
N\_NH4 5 mg/l  
P 8 mg/l  
  
  
  
A més de l'ampliació gradual de l'EDAR, s'efectuarà com a actuació complementària l'adequació de les instal·lacions exteriors de sanejament, consistents en l'ampliació de bombament núm. 1.  
En la documentació no es concreten possibles variacions respecte a la destinació final de l'aigua depurada, per la qual cosa es considera que no conté variacions respecte a les solucions considerades en els pronunciaments ambientals realitzats amb anterioritat.  
Com a anàlisi ambiental són de destacar alguns aspectes:  
- Els elevats valors de DBO5, DQO i nutrients (Nt) de l'influent obtinguts en l'estudi de cabals i càrregues contaminants que superen els estimats per a una aigua residual urbana amb un alt component domèstic, tal com assenyala l'EPSAR en l'informe precitat i s'ha reconegut en el document del projecte, hauran de ser tinguts en compte per al bon funcionament del sistema de depuració.  
- Amb data de presentació del projecte, no s'han obtingut les autoritzacions corresponents de la Confederació Hidrogràfica del Segura per a l'abocament i/o reutilització de l'aigua residual depurada. En el projecte s'indica que els valors exposats per a la qualitat d'aigua tractada són els que l'òrgan de conca ha comunicat que serien els preceptius, encara que caldrà ajustar-se als que finalment es prevegen en l'autorització pertinent.  
- Atés que el projecte respon al tractament de les aigües residuals generades pels sectors urbanístics que es troben en desenvolupament (encara que a menor ritme de l'esperat inicialment), el sistema haurà de permetre successives ampliacions i posada en funcionament a mesura que augmenten els cabals generats per l'execució de noves construccions.  
  
Ubicació del projecte  
La parcel·la on se situa el projecte ja està qualificada com a sòl dotacional a nivell del planejament urbanístic i no presenta valors ambientals especialment sensibles en no afectar espais integrants de la Xarxa Natura 2000, no afectar àrees naturals, així com tampoc aiguamolls o paisatge amb significació històrica, cultural o arqueològica.  
Està situada en l'extrem sud-oest de la Unitat d'Execució Asomada Sur i té una superfície de 9.268 m².  
A l'entorn de les actuacions se situen els espais Xarxa Natura 2000:  
  
- Llacunes de la Mata i Torrevieja (a 6,7 km): LIC ES0000059, ZEPA ES0000485.  
- Sierra Escalona i la Dehesa de Campoamor (a 3 km): LIC ES5212012, ZEPA ES0000464.  
Cal entendre que el projecte no tindrà repercussions sobre aquests en situar-se allunyats de la parcel·la on se situarà l'EDAR.  
  
Característiques del potencial impacte  
Quant a la qualitat de l'aire per emissió d'olors, l'impacte és de caràcter negatiu, directe, temporal, periòdic, simple, a curt termini, reversible i recuperable, i es qualifica de manera conjunta com a moderat. Es proposa com a mesures correctores que els equips i els processos que poden generar olors es troben en recintes tancats, equipats amb sistemes de desodoració.  
Quant a la qualitat de l'aire per emissió de sorolls, l'impacte definit és de caràcter negatiu, directe, temporal, periòdic, simple, a curt termini, reversible i recuperable, i es qualifica de manera conjunta com a moderat. S'indica com a mesures correctores que es dotarà als tancaments de la planta de l'aïllament adequat per a atenuar el nivell de recepció exterior exigit per la legislació autonòmica (Llei 7/2002, de 3 de desembre, de la Generalitat Valenciana, de protecció contra la contaminació acústica) i es dotarà de sistemes antivibratoris els suports de la maquinària que tinga vibracions notables.  
Quant als sòls per possible variació de les seues característiques fisicoquímiques, l'impacte és de caràcter negatiu, directe, temporal, sinèrgic, a curt termini, d'aparició irregular, reversible i recuperable, i es qualifica de manera conjunta com a moderat.  
Quant a la hidrologia per afecció a la qualitat de les aigües superficials, l'impacte és de caràcter negatiu, directe, temporal, continu, simple, a curt termini, reversible i recuperable, i es qualifica de manera conjunta com a compatible. Per a evitar les eventuals fugues o abocaments que pogueren afectar les propietats dels sòls, la qualitat de les aigües superficials o les subterrànies: es disposarà d'un sistema de detecció de fugues i la línia d'aigua de l'EDAR, s'executarà de manera que siga impermeable i estanca, i l'emmagatzematge dels residus es durà a terme en contenidors específics. Es contractarà un gestor autoritzat per a la recollida periòdica dels diversos residus generats en l'EDAR.  
  
Respecte a l'afecció sobre les masses d'aigua, indica que a l'entorn de les actuacions se situen:  
- Les masses d'aigua superficial:  
- ES070MSPF002120001: Llacunes de la Mata-Torrevieja.  
- ES070MSPF003190002: embassament de la Pedrera.  
- ES070MSPF002080116: canalització del riu Segura, des del Reguerón a la desembocadura.  
- Les masses d'aigua subterrània:  
- ES070MSBT000000042: Terciari de Torrevieja.  
- ES070MSBT000000036: horta mitjana i baixa del Segura.  
S'entén que el projecte no pot causar a llarg termini:  
- Una modificació hidromorfològica en les primeres, en situar-se allunyades de la parcel·la on se situarà l'EDAR, a diversos quilòmetres d'aquesta, excepte l'embassament de la Pedrera que per la seua naturalesa artificial tampoc estaria afectat, o  
- Una alteració del nivell en les segones, de les quals el Terciari de Torrevieja no està associat a masses superficials ni a ecosistemes terrestres i l'horta mitjana i baixa del Segura sí que ho està, que no estaria afectat per l'escassa magnitud proporcional del cabal manejat per la instal·lació davant dels volums d'aquella, per la qual cosa en cap cas estaria afectat negativament el seu estat o potencial, ja que el que podria causar el projecte, en tot cas, és una millora del seu estat o potencial, en millorar la qualitat de les aigües susceptibles d'incorporar-se indirectament a aquestes masses d'aigua, en tractar-se d'aigües regenerades d'elevada qualitat.  
Quant al paisatge, atés que les obres recollides en aquest projecte s'emmarquen en sòl urbanitzable i que el projecte respon a l'ús previst en l'instrument de planejament (estació depuradora), indica que no correspon efectuar cap integració paisatgística addicional a la vinculada al compliment de les normes urbanístiques d'aquest i a les consideracions específiques ja recollides en l'estudi d'integració paisatgística del projecte original, a saber:  
- Extracció i plantació perimetral de pantalla d'ocultació amb exemplars arboris significatius o vegetació natural de valor existent, si escau, a la parcel·la d'implantació.  
- Execució d'edificacions amb trets arquitectònics similars als dels edificis de la urbanització confrontant (cromatisme, materials de tancament, geometria, etc.).  
- Neteja de les instal·lacions per a buscar un aspecte cuidat.  
  
Conclusió  
El projecte, en els termes previstos, no tindrà efectes adversos significatius sobre el medi ambient i no requereix avaluació d'impacte ambiental ordinària.  
  
Consideracions jurídiques  
El projecte de construcció per a la modificació del sistema de depuració constitueix un cas d'avaluació d'impacte ambiental simplificada, d'acord amb l'article 7.2.c de la Llei 21/2103, de 9 de desembre.  
  
L'expedient ha seguit el tràmit d'avaluació d'impacte ambiental simplificada previst en la secció 2a, capítol 2, del títol II, de la Llei 21/2013.  
El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
Per tant, a proposta del Servei d'Avaluació d'Impacte Ambiental i amb el vistiplau del subdirector general de Canvi Climàtic i Qualitat Ambiental, fent ús de les atribucions que tinc, resolc:  
  
  
Primer  
Estimar que el projecte de construcció del sistema de depuració mitjançant sistema de bioreactors de membrana (MBR), dels sectors H-2, Pau-18, Asomada Norte i Asomada Sur, del PGMOU d'Orihuela, promogut per Agrícola del Segura, SA, sense perjudici de l'obtenció prèvia de les autoritzacions sectorials que li siguen aplicables, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a les previsions del projecte, del document ambiental als termes d'aquest informe, en particular:  
1. S'hauran de complir els condicionants establits en les successives resolucions ambientals que afecten el projecte i les seues modificacions, sempre que no estiguen en contradicció amb aquestes condicions.  
  
2. El sistema de sanejament haurà de permetre successives ampliacions i engegades per fases a mesura que augmenten els cabals generats per l'execució de noves construccions, i garantir, en tot moment, la correcta depuració de la totalitat de l'aigua residual generada pel desenvolupament dels sectors urbanístics.  
3. S'haurà de realitzar una vigilància de paràmetres anormals de l'influent de DBO, DQO i Nt per a garantir el bon rendiment del sistema de depuració. En el cas que es presenten o persistisquen anomalies, s'establiran els mecanismes adequats per a evitar l'afecció al sistema.  
  
4. S'hauran de complir les condicions d'abocament que en el seu moment establisca l'òrgan de conca en l'autorització d'abocament i/o reutilització de l'aigua residual depurada.  
  
Segon  
De conformitat amb el que es preveu en l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjudici de la publicació en la seu electrònica de l'òrgan ambiental.  
B. L'informe d'impacte ambiental perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera autoritzat el projecte en el termini màxim de quatre anys des de la publicació, llevat que s'acorde la pròrroga de la vigència de l'informe d'impacte ambiental.  
C. L'informe d'impacte ambiental no serà objecte de cap recurs sense perjudici dels que, si escau, siguen procedents en via administrativa o judicial contra l'acte, si escau, d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes previstos en l'article 48 de la Llei 21/2103, de 9 de desembre.  
  
València, 28 de febrer de 2022.- El director general de Qualitat i Educació Ambiental: Joan Piquer Huerga.»